open-index/open-wikipedia-markdown huggingface dataset:
Valkorevonhäntä

**Valkorevonhäntä** (*Amaranthus albus*) on Pohjois-Amerikasta kotoisin oleva revonhäntälaji.

## Ulkonäkö ja koko

Yksivuotinen valkorevonhäntä kasvaa 5–50 senttimetriä korkeaksi. Kasvin kalju varsi on koheneva tai pysty, pitkä- ja kaarevahaarainen, vaalea ja kiiltävä. Kierteisesti olevat pitkäruotiset lehdet ovat 1–4 cm pitkiä, ehyitä, ehytlaitaisia ja kaljuja. Muodoltaan ne ovat vastapuikeita, pitkänsoikeita tai vinoneliömäisen puikeita, suipputyvisiä ja otakärkisiä. Väriltään ne ovat harmaan- tai tummanvihreitä, laidoilta vaaleita ja usein myös poimulaitaisia. Valkorevonhännän kukinnot ovat pieniä ja sijaitsevat varren ja haarojen lehtihangoissa. Kukintojen esilehdet ovat äimämäisiä, pitkäotaisia ja kaksi kertaa kehän pituisia. Pienet kukat ovat yksineuvoisia ja säteittäisiä. Emikukkien kehälehtiä on kolme, joskus myös vain kaksi kappaletta. Kehälehdet ovat suikeita. Suomessa valkorevonhäntä kukkii heinä-syyskuussa. Hedelmä on pallomainen, kurttupintainen ja kaksiluomainen kota.

## Levinneisyys
Valkorevonhäntä on lähtöisin Pohjois-Amerikasta, mutta on levinnyt tulokkaana muun muassa Eurooppaan. Suomessa valkorevonhäntä on satunnainen uustulokas, jota on tavattu eri puolilta maata Oulun korkeudelle saakka.

## Elinympäristö
Suomessa valkorevonhäntää voi tavata joutomailla, lastaus- ja kaatopaikoilla sekä ratapihoilla.

## Käyttö
Useiden muiden revonhäntäkasvien tavoin myös valkorevonhäntä sopii ihmisravinnoksi.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). 

### Viitteet

## Aiheesta muualla
* Kasviatlas 2020: Valkorevonhännän levinneisyys Suomessa.
Jacob van Heemskerck -luokka

**Jacob van Heemskerck -luokka** eli **L-luokka** () oli Alankomaiden Kuninkaallisen laivaston kahden aluksen muodostama ilmauhan torjuntaan suunniteltu ohjusfregattiluokka.

## Suunnittelu
Luokka oli ilmapuolustusmuunnelma Kortenaer-luokan aluksista ja siten se muistuttaa monin osin sukellusveneidentorjuntaan suunniteltuja puolisisariaan. Niillä on yhteiset runko- ja voimansiirtoratkaisut samoin kuin useat asejärjestelmät ja elektroniikka on yhtenevää. Tärkein ulkoinen eroavaisuus on takakannelle sijoitettu Yhdysvalloista hankittu Standard-ohjusjärjestelmä, joka korvasi helikopterisuojan sekä pakotti siirtämään 76 millimetrin tykkiä eteenpäin. Lisäksi alusten etumastoa korotettiin DA-08-maalinosoitustutkan sijoittamiseksi. Ohjusten alkuperäinen yhdysvaltalainen SPG-51-tulenjohtotutka on korvattu alankomaalaisella STIR-tutkalla.

## Alukset

## Lähteet
*

### Viitteet
Gordon Moakes

**Gordon Peter Moakes** (s. 22. kesäkuuta 1976) on brittiläinen muusikko, joka on tunnettu indie rock -yhtye Bloc Partyn basistina ja taustalaulajana. Moakes on mukana myös Young Legionnaire -yhtyeessä.

## Diskografia
;Bloc Party
* *[[Silent Alarm]]* (2005)
* *[[A Weekend in the City]]* (2007)
* *[[Intimacy (Bloc Partyn albumi)|Intimacy]]* (2008)
* *[[Four]]* (2012)

;Young Legionnaire
* *[[Crisis Works]]* (2011)
Hr. Ms. Van Nes (F833)

**Hr. Ms. Van Nes** (runkonumero F833) oli Alankomaiden kuninkaallisen laivaston Karel Doorman -luokan ohjusfregatti, joka myytiin 2006 Portugalille.

## Valmistus

Alus tilattiin Schelden laivastontelakalta, missä köli laskettiin 10. tammikuuta 1990. Alus laskettiin vesille 16. toukokuuta 1992 ja valmistui 24. kesäkuuta 1994.

## Palvelus
Alus myytiin 2006 Portugalille, joka liitti sen laivastoonsa nimellä *NRP Bartolomeu Diaz* ja runkonumerolla F 333.

Alus oli Alankomaissa modernisoitavana, jolloin se muutettiin monitoimifregatiksi. Telakalla päivitettiin aluksen aseistus, sensorit ja viestijärjestelmät. Lisäksi propulsio- ja voimansiirtojärjestelmää uudistettiin. Alukselle asennettiin Guardian taistelunjohtojärjestelmä sekä monitoiminäytöt erilaisia uusia järjestelmiä varten. Aluksen Mk 48 Mod 1 VLS päivitettiin käyttämään ESSM Block II -ohjuksia ja Harpoon järjestelmä päivitettiin käyttämään RGM-84L Harpoon Block II -ohjuksia.

Alus palasi Portugaliin lokakuussa 2021.

## Lähteet

*

### Viitteet
Gremersdorf

**Gremersdorf** on kunta Pohjois-Saksassa Schleswig-Holsteinin osavaltion itäosassa. Pohjoisessa Gremersdorfin alue rajoittuu Heiligenhafenin kaupunkiin, idässä Neukirchenin kuntaan, etelässä Oldenburg in Holsteinin kaupunkiin ja luoteessa Itämereen. Kunnan alueella sijaitsee kolmetoista kylää ja neljä kartanoa. Gremersdorfin nykyinen hallinnollinen alue perustettiin vuonna 1968. Dazendorf, Neuratjensdorf, Sulsdorf ja Teschendorf sijaitsevat kunnan alueella.

## Historia

Nimi "Gremersdorf" juontuu sanasta Gremerstorpe, jonka merkitys on Dorf des Grimhari, Grimheri, Grimher, Grimer (Grimharien kylä). Von Siggenin suvun kuusi veljestä ostivat Gremersdorfin 1377 Kielin kaupunginraadille Heiligengeist- ja St. Jürgensairaalan käyttöön.

## Seegalendorfin kartano

Seegalendorfin kartano (Gut Seegalendorf) perustettiin 1500-luvun lopulla. Se kuului Rantzaun aatelissuvulle, kuten Putlosin kartanokin (Gut Putlos), johon Seegalendorf myöhemmin liitettiin. 1700-luvun puolivälissä kartano siirtyi von Rumohrin suvun omistukseen. Kartanon alkuperäinen päärakennus oli yksikerroksinen ristikkotalo, johon kuului kaksi punatiilistä siipirakennusta. Ristikkotalon paikalle rakennettiin myöhäisklassistinen uudisrakennus 1839, siipirakennukset ovat edelleen paikoillaan. Nykyisin Seegalendorf on maatalouskäytössä. Tilalla kasvatetaan shetlanninponeja.

## Talouselämä ja liikenne

Gremersdorfin talouselämä perustuu maatalouteen, erityisesti rapsin- ja viljanviljelyyn. Kunnan alueella on kaksi tuulipuistoa. Gremersdorf sijaitsee Bundesautobahn 1:n varrella niin kutsulla Vogelfluglinie-reitillä. Kylän koillispuolella reitti kulkee Fehmarnsundin sillan kautta Fehmarnin saarelle ja sen halki Puttgardenin lauttasatamaan (Fährhafen Puttgarden). Satama sijaitsee noin 28 kilometriä Gremersdorfista koilliseen ja sen kautta on meriyhteys Tanskan Rødbyhyn.

## Lähteet

## Aiheesta muualla

*Kunnan verkkosivusto
Irakli Tsykolia

**Irakli Guramovytš Tsykolia** (, s. 26. toukokuuta 1987 Suhumi, Georgian SNT, Neuvostoliitto) on georgialais-ukrainalainen jalkapalloilija. Hän on pelipaikaltaan keskuspuolustaja.

Tsykolia pelasi Dynamo Kiovan reservijoukkueissa ja Ukrainan poikamaajoukkueissa ennen siirtymistään Suomeen kaudeksi 2007. Suomessa hän on edustanut Kajaanin Hakaa, AC Oulua, Rovaniemen Palloseuraa ja Tornion Pallo -47:ää.

## Lähteet
Anglo-Nordic

**Oy Anglo-Nordic Ab** on suomalainen vuonna 1935 perustettu perheyritys, joka harjoittaa konttori-, askartelu-, lahja- ja koulutarvikkeiden, työkalujen sekä urheilu- ja vapaa-ajan tuotteiden maahantuontia ja tukkukauppaa. Vuoden 2017 liikevaihto oli 10,5 miljoonaa euroa ja henkilökuntamäärä 25.

## Historiaa
Anglo-Nordicin perustaja, Hemo C. Bensky, aloitti kansainväliseen liiketoimintaan tähtäävän yrityksen 1930-luvun laman aikana vuonna 1935, mutta sota hidasti toiminnan kehitystä. Välirauhan aikana 1940-luvulla syntyi verkosto, jossa olivat Benskyn lisäksi mukana venezuelalainen diplomaatti Reynaldo Herrera, Ruotsin kuningashuoneen jäsen Carl Johan Bernadotte ja Standard Oilin perustajan John D. Rockefellerin pojanpoika Winthrop Rockefeller (sittemmin Arkansas'n kuvernööri). Miesten ideana oli helpottaa sodasta kärsineiden Pohjois-Euroopan maiden tavarapulaa niin, että kukin aloittaisi omassa maassaan kansainvälisen tuonti- ja vientikaupan Anglo-Nordic-nimisillä yrityksillä ja samojen tuotemerkkien edustussopimuksilla. Sodat jatkuivat, miehet erkanivat toisistaan ja suunnitelmasta toteutui lopulta lähinnä vain Benskyn osuus, johon kuului yhteistyösopimuksia ruotsalaisten ja amerikkalaisten yritysten kanssa.

Aluksi Oy Anglo-Nordic Ab toi Suomeen etenkin öljypolttimia ja niiden osia sekä konttoritarvikkeita. Vuonna 1946 yhtiö sai tuontilisenssin kondomeille, mutta kansanhuoltoministeriön hintasäännöstely piti kannattavuuden melko huonona. Lisenssillä Suomessa valmistetut amerikkalaiset Reynolds-kuulakärkikynät menivät paremmin: pelkästään Helsingin Wulffilla niitä väitetään myydyn tuhannen kappaleen tuntivauhdilla.

18. marraskuuta 1950 Anglo-Nordic järjesti Suomen ensimmäisen televisioesityksen Stockmannin tavaratalossa. Siinä esiintyivät muun muassa muusikko George de Godzinsky, näyttelijä Ella Eronen ja radiokuuluttaja, kreivi Carl-Erik Creutz.

Hemo Bensky kuoli vuonna 1953 liikematkalla vain 42-vuotiaana. Yhdysvalloissa asunut veli Dave Bensky palasi Suomeen ja otti Anglo-Nordicin johtaakseen seuraaviksi 35 vuodeksi. Hänen siirryttyään hallituksen puheenjohtajaksi toimitusjohtajaksi tuli 1988 hänen poikansa Leo-Dan Bensky. Yrityksessä ovat mukana myös Daven muut pojat Hemo ja Kenneth. Dave Bensky kuoli vuonna 2010, samana vuonna jolloin Anglo-Nordic täytti 75 vuotta.

Vuonna 1990 Anglo-Nordic ryhtyi edustamaan englantilaisia Technophone-puhelimia. Pian Nokia osti Technophonen ja sulautti sen Mobiran tavoin Nokia-brändin alle 1995, jolloin Anglo-Nordicista tuli Nokian ainoa virallinen tukkumyyjä Suomessa.

## Tuote-edustukset
* Mac-in-a-Sac -sadetakit
*Head urheiluvälineet
* Cross-, Pentel- ja Schneider-kynät
* Esselte- ja Maped-toimistotarvikkeet
* Hozelock-puutarhanhoitotuotteet
* Lux-työkalut
* Rapid työkalut ja toimistotarvikkeet
* Tesa-teipit
* Muumi-tuotteet
*Sharp laskimet
*Time/Systemin Kalenterit

## Lähteet

## Aiheesta muualla
* Anglo-Nordicin vuonna 2005 tehty 176-sivuinen yrityshistoriikki verkkoversiona
Yelawolf

**Michael Wayne Atha** (s. 30. joulukuuta 1979 Gadsden, Alabama), taiteilijanimeltään Yelawolf, on yhdysvaltalainen hip hop -artisti. Hän on tällä hetkellä töissä Eminemin Shady Records- ja Interscope Records -levy-yhtiöissä. Yelawolf julkaisi itsenäisesti tuotetun debyyttistudioalbuminsa nimeltään Creek Water vuonna 2005. Vuosien 2005 ja 2010 välillä hän julkaisi EP-levyn ja neljä mixtapea. Viimeinen näistä mixtapeista, nimeltään Trunk Muzik, keräsi Yelawolfin ympärille vahvan kannattajakunnan, jonka seurauksena hän pääsi töihin Interscope Recordsille, joka myöhemmin samana vuonna julkaisi mixtapen uudelleen nimellä Trunk Muzik 0-60 .

Tammikuussa 2011 Yelawolf allekirjoitti sopimuksen Eminemin Shady Recordsille ja julkaisi Radioactiven 21. marraskuuta 2011. Albumi nousi USA:n Billboard 200 -listalla sijalle 27.

14. maaliskuuta 2013 Yelawolf julkaisi jatko-osan Trunk Muzik -mixtapelle. Jatko-osan nimi oli Trunk Muzik Returns, ja se sai hyvin positiivisen vastaanoton alkuperäisiltä Yelawolfin faneilta.

## Varhainen elämä
Atha syntyi 30. joulukuuta 1979 Gadsdenissa Alabamassa. Hän on sukujuuriltaan puoliksi valkoinen amerikkalainen ja puoliksi Cherokee-intiaani. Athan äiti oli vain 15-vuotias synnyttäessään hänet. Lapsuusvuosinaan Atha muutti usein. Hän vietti suuren osan ajastaan Antiochissa Tennesseessä. Hän kävi koulua Carter Lawrence Elementaryssa Nashvillessä, Tennesseessä, joka sijaitsi lähellä vähätuloisia alueita. Täällä Atha sanoo, että "hip hopin maailma alkoi avautua minulle"

## Musiikkiura

## Diskografia
### Albumit
* Creek Water (2005)
* Radioactive (2011)
* Love Story (2015)
* Trial By Fire (2017)
* Trunk Muzik 3 (2019)
* Ghetto Cowboy (2019)

### [[EP-levy|EP]]:t
* Arena Rap (2008)
* Trunk Muzik 0-60 (2010)

### Yhteis-EP:t
* The Slumdon Bridge (Ed Sheeranin kanssa) (2012)
* Psycho White (Travis Barkerin kanssa)(2012)
* Black Fall (Dj Paulin kanssa)

### [[Mixtape|Mixtapet]]
* Pissin' In A Barrel of Beez (2005)
* Ball of Flames: The Ballad of Slick Rick E. Bobby (2007)
* Stereo (2008)
* Trunk Muzik (2010)
* Heart of Dixie (2012)
* Trunk Muzik Returns (2013)

### [[Single|Singlet]]
* "Pop the Trunk" (2010)
* "I Just Wanna Party" (mukana Gucci Mane) (2010)
* "Daddy's Lambo" (2011)
* "Hard White (Up in the Club)" (mukana Lil Jon) (2011)
* "Let's Roll" (mukana Kid Rock) (2011)
* "Till It's gone"
* "Best Friend" (mukana Eminem) (2015)
* "Whiskey in the bottle"

## Lähteet

## Aiheesta muualla

* Viralliset sivut
Frédéricque Goporo

**Frédéricque Rufin Goporo** (s. 8. elokuuta 1966) on keskiafrikkalainen entinen koripalloilija. Hän kilpaili vuoden 1988 kesäolympialaisissa Soulissa ja kuului siellä kymmenenneksi sijoittuneeseen Keski-Afrikan tasavallan miesten joukkueeseen. Myös hänen veljensä Aubin-Thierry Goporo oli mukana joukkueessa.

## Lähteet

## Aiheesta muualla
*
Ahmadi

**Ahmadi** on Kuwaitin al-Ahmadin kuvernoraatin pääkaupunki. Vuonna 2016 kaupungin arvioitu asukasluku oli noin 31&nbsp;000.

Kuwait Oil Company eli KOC löysi vuonna 1938 öljyä Burganin harjanteen eteläpuolelta ja öljykenttä osoittautui myöhemmin yhdeksi maailman suurimmista. Öljyn vienti aloitettiin vasta toisen maailmansodan jälkeen vuonna 1946 ja yhtiö siirsi samaan aikaan kenttätukikohtansa harjanteen aavikkoalueelle. Paikka nimettiin Ahmadiksi silloisen Kuwaitin hallitsija Ahmad Al-Jaber Al-Sabahin mukaan. Kaupunki rakennettiin alun perin öljy-yhtiön ulkomaalaisten työntekijöiden tarpeita ajatellen. Ajan kuluessa kuwaitilaisten työntekijöiden määrä on lisääntynyt. KOC on ollut valtionyhtiö vuodesta 1975. Vuonna 1991 kaupungin öljylähteet sytytettiin tuleen Persianlahden sodan aikana.

Ahmadissa on useita puistoja ja urheilukeskuksia, mukaan lukien jalkapallostadion. Kaupungilla on oma jalkapallojoukkueensa. Kaupungissa sijaitsee myös Kuwait Oil Companyn pääkonttori.

## Lähteet
Ali Gomaa

**Ali Gomaa** (; s. 3. maaliskuuta 1952 Beni Suef) on egyptiläinen sunnalainen uskonoppinut, joka on toiminut maansa suurmuftina vuodesta 2003. Hän väitteli filosofian tohtoriksi Al-Azharin yliopistosta vuonna 1988. Hän on toiminut saman yliopiston professorina ja saarnannut Sultan Hasan -moskeijassa Kairossa. Häneen on lainopillisesti vaikuttanut merkittävästi imaami al-Shafi'i, joka on Egyptissä vallitsevan lakikoulukunnan perustaja 800-luvulta.

## Lähteet

## Aiheesta muualla
Veikko Laine

**Veikko Laine** voi tarkoittaa mm. seuraavia:
* Veikko Laine (professori)
* Veikko Laine (keihäänheittäjä)
* Veikko Laine (tukkuliike)
* Veikko Vionoja, kuvataiteilija, vuoteen 1943 Veikko Laine
Pohjola-palkinto

**Pohjola-palkinto** voi tarkoittaa muun muassa seuraavia:
* Pohjolan lääketieteen palkinto (ent. Pohjolan ja Suomi-yhtiön lääketieteen palkinto)
* Pohjola-palkinto Hyvälle Seuralle
Pohjola-palkinto Hyvälle Seuralle

**Pohjola-palkinto Hyvälle Seuralle** on vuosittain jaettava tunnustuspalkinto moniarvoiselle ja laadukkaalle urheiluseuratyölle. Pohjola haluaa yhdessä SLU:n, SLU-alueiden ja lajiliittojen kanssa nostaa Suomen Urheilugaalassa esiin ruohonjuuritason toimintaa, jossa on mukana yli miljoona suomalaista.

## Lähteet

## Aiheesta muualla
*Pohjola
Balance of Power

**Balance of Power** voi tarkoittaa ainakin seuraavia:

* *[[Balance of Power (videopeli)|Balance of Power]]*, vuonna 1985 julkaistu videopeli
* Balance of Power, vuonna 1995 perustettu brittiläinen metalliyhtye
* *[[Balance of Power (albumi)|Balance of Power]]*, Electric Light Orchestran albumi vuodelta 1986
* *[[Balance of Power (kirja)|Balance of Power]]*, Jeff Rovinin kirja vuodelta 1998, *Tom Clancy's Op-Center* -kirjasarjan 5. osa
Jaavanjalokotka

**Jaavanjalokotka** (*Nisaetus bartelsi*) on haukkojen heimoon kuuluva lintu. Se on kotoperäinen Indonesiassa Jaavan saarella Se on aiemmin kuulunut sukuun *[[Spizaetus]]*, josta se on siirretty nykyiseen.

Populaation suuruudeksi arvioidaan 600–900 yksilöä, ja määrä on vähenemässä metsäalueiden pienenemisen vuoksi. Sen elinpiiriä ovat lähinnä kosteat metsät, tavallisimmin 500–1&nbsp;000 metrin korkeudessa. Se pesii joka toinen vuosi yleensä tammi-heinäkuun välisenä aikana. Poikastuotto arvioidaan vähäiseksi. Sen pääasiallista ravintoa ovat pienet nisäkkäät, mutta joskus myös linnut, käärmeet ja sisiliskot.

Sen pituus on 60 cm. Se on keskikokoinen metsälintu. Aikuisen kruunu ja viikset ovat mustat. Pitkä töyhtö, joka yleensä on vaakasuorassa, on musta, kärki valkoinen. Pään sivut ja niska ovat pähkinänruskeat, selkä ja siivet tummanruskeat, pitkä pyrstö ruskea mustin raidoin. Kurkku on kermanvalkoinen, keskellä tumma raita. Muuten alapuoli on vaalean ja punaruskean raidallinen. Nuoret linnut ovat muuten samanlaisia, mutta alta vaaleampia ja päästä tummempia.

Jaavanjalokotka on Indonesian kansallislintu. Siitä käytetään yleisesti nimitystä garuda, joka tarkoittaa hindulaisuuden ja buddhalaisuuden lintumaisia olentoja. Tieteellinen nimi on annettu Hans Bartelsin mukaan.

Helmikuussa 2012 jäljellä arvioitiin olevan noin 325 yksilöä, pääasiassa Malangbong Länsi-Jaavan metsäalueella sekä muutamia Itä-Jaavalla. Keski-Jaavan Mount Merapin metsät ovat paljaita tulivuorenpurkauksen vuoksi, ja Diengin ylängön metsäalue on hakattu paljaaksi maanviljelykselle. Lintu sopeutuu huonosti muuttuviin oloihin, koska ne suosivat kotoperäistä Rasamala-puuta ja ravinnokseen kotoperäistä jaavalaista rottaa. Populaation määrän pitäisi olla 1&nbsp;450 paria, ja ilman suojelutoimia sen arvioidaan häviävän vuoteen 2025 mennessä.

## Lähteet
Hr. Ms. Willem van der Zaan

**Hr. Ms. Willem van der Zaan** on ollut ainakin kahden Alankomaiden laivaston aluksen nimenä.

*Hr. Ms. Willem van der Zaan (ML-2), miinalaiva
*Hr. Ms. Willem van der Zaan (F829), Karel Doorman -luokan ohjusfregatti
Hr. Ms. Jacob van Heemskerck (F812)

**Hr. Ms. Jacob van Heemskerck** (runkonumero F812) oli Alankomaiden kuninkaallisen laivaston Jacob van Heemskerck -luokan ohjusfregatti.

## Valmistus

Alus tilattiin Schelden laivastontelakalta, missä köli laskettiin 21. tammikuuta 1981. Se laskettiin vesille 5. marraskuuta 1983 ja valmistui 15. tammikuuta 1986.

## Palvelus
Alus myytiin 2005 Chilelle, joka liitti sen laivastoonsa nimellä *Almirante Latorre*.

## Lähteet

*

### Viitteet
Hr. Ms. Witte de With (F813)

**Hr. Ms. Witte de With** (runkonumero F813) oli Alankomaiden kuninkaallisen laivaston Jacob van Heemskerck -luokan ohjusfregatti.

## Valmistus

Alus tilattiin Schelden laivastontelakalta ja sen köli laskettiin 15. joulukuuta 1981. Alus laskettiin vesille 25. elokuuta 1984 ja se valmistui 17. syyskuuta 1986.

## Palvelus
Alus myytiin 2005 Chilelle, joka liitti sen laivastoonsa nimellä *Capitán Prat*.

## Lähteet

*

### Viitteet
Lucena

**Lucena** voi tarkoittaa seuraavia:

;paikkoja:

* Lucena, kaupunki Córdoban maakunnassa, Espanjassa
*Lucena de Jalón, kaupunki Zaragoza maakunnassa, Espanjassa
*Lucena del Cid, kaupunki Castellón maakunnassa, Espanjassa
*Lucena del Puerto, kaupunki Huelva maakunnassa, Espanjassa
* Lucena, kaupunki Paraibassa, Brasiliassa
* Lucena, kaupunki Quezonissa, Filippiineillä
* New Lucena, kaupunki Iloiloissa, Filippiineillä

;henkilöitä:

* Francisco de Assis Dantas de Lucena (s. 1963), brasilialainen katolinen piispa
* William Lucena (s. 1981), italialainen baseballpelaaja

;muita merkityksiä:

* Lucena CF, espanjalainen jalkapallojoukkue
On the 13th Day

__NOTOC__
**On the 13th Day** on hard rock -yhtye Magnumin studioalbumi. Albumi julkaistiin Euroopassa 19.–24. syyskuuta 2012 ja Pohjois-Amerikassa 2. lokakuuta 2012. Albumista julkaistiin kolme eri versiota: tavallinen CD, rajoitettu bonus-CD:n sisältävä erikoispainos ja tupla-LP.

## Kappaleet
Kaikki kappaleet on säveltänyt ja sanoittanut Tony Clarkin.
#
#
#
#
#
#
#
#
#
#
#

### Rajoitetun painoksen bonus-CD
#
#
#
#
#
#

## Kokoonpano
* Tony Clarkin – kitara, taustalaulu
* Bob Catley – laulu
* Al Barrow – basso, taustalaulu
* Mark Stanway – kosketinsoittimet
* Gary "Harry" James – rummut

## Arvostelut
* Imperiumi.net: 7+/10
* Kaaoszine.fi: 7/10
* Planetmosh: 9/10

## Lähteet

## Aiheesta muualla
* Magnumin virallinen sivusto 
* On the 13th Day discogs.com -sivustolla
Maija-Leena Noppari

**Marja Helena Noppari**, o. s. *Pitkänen*, kirjailijanimi **Maija-Leena Noppari** (31. elokuuta 1896 Huittinen – 3. heinäkuuta 1983 Huittinen) oli suomalainen kuvaamataidon opettaja ja lastenkirjailija.

Noppari kuuli lapsuudessaan lastenhoitajaltaan kertomuksia metsissä ja luolissa asuvasta Pentahittisestä. Myöhemmin koululaisena hän sai kuulla hieroja- ja kupparimummo Vuorenpään Kustaavalta kansantarinan Huittisten kirkosta ja Pyölönvuoresta jossa sijaitsi tarinan mukaan hiisien linna. Näiden tarinoiden pohjalta Noppari kirjoitti myöhemmin vuorenkuningas Pentahittisestä kerovat lastenkirjansa. 

## Teoksia
* *Penttahittisen pidot vuoressa : vuorenväen kertomuksia* ; kuvitus Helga Sjöstedt. Meidän lasten kirjasto 7. Otava 1938
* *Teemu-Tahvanan seikkailut : kertomus pojille ja tytöille* ; kuvittanut Rauha Nuolivaara-Manninen. Meidän lasten kirjasto 13. Otava 1939
* *Penttahittisten kasvatti* ; kuvittanut Soini Talaskivi. Meidän lasten kirjasto 29. Otava 1946
* *Vuorenkuningas Penttahittinen : vuorenväen kertomuksia* ; kuv. Leena Puranen. Valistus 1965, uusi Sinikka Lehtisen selkokielelle mukauttama laitos Lauttarannan koulu, Huittinen 2005
* *Topias Todenpuhuja* ; kuv. Leena Salpio. Huittisten Sanomalehti Oy, Kokemäki 1978

## Lähteet
* 
* Keijo Jaakola : Kauhajokelaista kirjallisuutta : Maija-Leena Noppari 
* arja-reginan aitta 30.3.2010 : Kiehtova kirja lapsuusajaltani
Erien kanava

**Erien kanava** () on 584 kilometrin pituinen kanava, joka yhdistää Atlanttiin laskevan Hudsonjoen Isojenjärvien Eriejärveen Albanyn ja New Yorkin välillä Yhdysvalloissa. Kanavaa ehdotettiin ensimmäisen kerran vuonna 1807 ja sen rakennustyöt aloitettiin 1817. Kanava avattiin virallisesti 26. lokakuuta 1825. Kanavaa laajennettiin ja uudistettiin useaan kertaan 1800-luvulla ja 1900-luvun alussa. Kanava on yhä käytössä.

## Rakentaminen
Pohjois-Amerikan itärannikon Appalakkien vuoristo muodostaa kulkemiselle länteen suurehkon esteen, koska vuorten yli ei ole juuri yhtäkään käyttökelpoista solaa. Appalakit muodostivat pitkään esteen raskaammalle liikenteelle ja vuorijonoa kierrettiin Mississippijoen ja Floridan kautta. Vuonna 1810 New Yorkin kaupungin pormestari DeWitt Clinton alkoi ajaa kanavan rakentamista osavaltion läpi Isoillejärville. Pitääkseen kaupan painopisteen etelässä presidentti James Madison kielsi antamasta liittovaltion apua hankkeelle. Lisäksi ongelmana oli, että Yhdysvalloissa ei silloin ollut hankkeen suunnitteluun ja johtoon tarvittavaa osaamista. Hanke oli suurin koskaan siihen mennessä rakennettu kanava. New York päätti itse rahoittaa kanavan ja sitä varten perustettiin tuomareista ja opettajista koostunut neljän henkilön ryhmä hankkeen saamiseksi käyntiin. Ryhmä onnistui tekemään pääsuunnitelmat opettelemalla itse kanavan rakentamista. Yhtenä ongelmana oli vedenkestävän laastin hankkiminen. Löytyi vapaaehtoinen, Canvass White, joka tarjoutui omalla kustannuksellaan matkustamaan Eurooppaan ja selvittämään asiaa. Englantilainen keksijä James Parker oli vuonna 1791 saanut patentin sementille, jota Parker ja hänen serkkunsa Charles Wyatt valmistivat ja markkinoivat roomalaisen sementin nimellä. White tutustui tähän ja palattuaan Yhdysvaltoihin hän kehitti oman sementtinsä, joka oli parempaa kuin Parkerin sementti. Whiten sementin avustamana Erien kanava avattiin vuonna 1825.

## Kanavan vaikutus New Yorkin kehittymiselle
Kanava otettiin käyttöön useita vuosikymmeniä ennen kuin rautatiet rakennettiin. Ensimmäisenä vuonna kanavaa käytti 13&nbsp;000 alusta. Rahtikustannukset putosivat niin, että tonnin jauholastin laivaaminen New Yorkiin maksoi enää kuusi dollaria, kun se aikaisemmin maksoi 120 dollaria, ja kuljetusaika supistui viikkoon eli noin kolmasosaan aikaisemmasta. Tällä oli valtava vaikutus New Yorkin kehittymiselle. Kaupungin osuus Yhdysvaltojen viennistä nousi vuoden 1800 alle kymmenestä prosentista yli 60 prosenttiin vuosisadan puolivälissä. Samaan aikaan kaupungin väkiluku kasvoi kymmenestä tuhannesta puoleen miljoonaan. Isoillejärville on käynti myös St Lawrence -joen kautta Kanadan alueella, ja todennäköisesti ilman Erien kanavaa taloudellinen painopiste olisi siirtynyt sinnepäin.

## Lähteet

## Aiheesta muualla
Nurmivieras

**Nurmivieras** eli **apilanvieras** (*Cuscuta epithymum*) on lehtivihreätön loiskasvi, joka elää useimmin kanervan (*Calluna vulgaris*), euroopanpiikkiherneen (*Ulex europaeus*) ja apiloiden (*Trifolium*) varsiin kietoutuneena. Se on kotoisin Euroopasta ja Länsi-Aasiasta, mutta se on myös levinnyt ympäri maailmaa.

Nurmivieraan varsi on hento, haarova ja tavallisesti punertava. Kukinnot ovat tavallisesti tiheitä sykeröitä, joiden leveys on enintään yhden senttimetrin. Kukat ovat lyhytperäisiä. Teriössä on viisi siirottavaa liuskaa, jotka ovat jokseenkin valkoisia. Emin vartalot ovat tavallisesti kotaa selvästi pitempiä, niissä on rihmainen, vartalonpaksuinen luotti.

## Lähteet
Elli-Marja Ilkka

**Ellen Maria (Elli-Marja) Ilkka** (o.s. Lahtinen; 16. lokakuuta 1896 Suodenniemi – 20. elokuuta 1993 Ilmajoki) oli suomalainen maatalon emäntä, pakinoitsija ja uskonnollinen kirjailija.

Käytyään kansakoulun Ilkka kävi Hämeenlinnan kiertokoulunopettajaseminaarin 1913–1914 ja toimi kirkollisen alkukoulun opettajana Kangasalla ja Yläneellä 1914–1920. Maatilan emäntänä hän oli vuodesta 1928 lähtien Koskenkorvalla. Ilkka toimi Suomen luterilaisen evankeliumiyhdistyksen julkaisujen avustajana 1925–1950 ja hän oli ''Pellervo''-lehden pakinoitsijana 1948–1965. Hän toimi myös Suomen luterilaisen evankeliumiyhdistyksen nuorisotyössä ja johti sen opintokerhoja. Hänet tunnettiin raittiuspuhujana ja hän kirjoitti artikkeleita Valkonauha-lehteen ja Risti ja Raittius lehteen.

Ilkka toimi rintamanaisena tulilinjoilla sisällissodassa 1918. 

Ilkan vanhemmat olivat kirvesmies ja torppari Kalle Lahtinen ja Hilma (o.s. Hakala). Puoliso oli Yrjö Matti Ilkka (1890–1961) vuodesta 1920 tämän kuolemaan saakka. Elli-Marja Ilkka kuoli vuonna 1993 ja hänet on haudattu Ilmajoella Ilmajoen hautausmaalle.

## Teoksia
* *Varjosta valoon* : romaani. Suomen luterilainen evankeliumiyhdistys, Vammala 1934, 2. painos 1943
* *Kun kahleet katkeavat* : romaani. Suomen luterilainen evankeliumiyhdistys, Helsinki 1935, 2. painos 1946
* *Mikin ensimmäinen lähetysmatka* : romaani. Suomen luterilainen evankeliumiyhdistys, Helsinki 1937, 3. painos 1942, 4. painos 1945
* *Jumalattomien edestä* : kertomuskokoelma. Suomen evank.- yhdistys, Helsinki 1942, 2. painos 1944, 3. painos 1947
* *Pieni lähetyssaarnaaja* ; kirj. Elli-Marja Ilkka ja Asto Väre. Suomen luterilainen evankeliumiyhdistys, Helsinki 1946
* *Lapsen usko* : romaani. 1951, 2. painos SLEY-kirjat, Helsinki 1995
* *Verellä merkitty tie* : romaani. Suomen luterilainen evankeliumiyhdistys, Helsinki 1955

## Lähteet
* 
* Kirjasampo.fi : Elli-Marja Ilkka

### Viitteet
Ljungberg

**Ljungberg** on muun muassa seuraavien henkilöiden sukunimi:

* Birger Ljungberg (1884–1967), norjalainen poliitikko ja ministeri
* Bo Ljungberg (1911–1984), ruotsalainen seiväshyppääjä ja kolmiloikkaaja
* Emmi Ljungberg (1846–1900), suomalainen kirjailija
* Eva Ljungberg, *Draba Verna* (1850–1919), suomalainen toimittaja ja kirjailija
* Fredrik Ljungberg (s. 1977), ruotsalainen jalkapalloilija
* Hanna Ljungberg (s. 1979), ruotsalainen jalkapalloilija
* Helena Ljungberg (1865–1923), ruotsalainen poliitikko ja pankkipalvelija
* Lars Ljungberg (1902–1987), suomalainen yritysjohtaja, kauppaneuvos
* Leo Ljungberg (1930–2012), suomalainen nyrkkeilijä
* Mikael Ljungberg (1970–2004), ruotsalainen painija
* Paul Ljungberg (1893–1918), suomalainen jääkäriratsumestari
* Sabrina Ljungberg (s. 1989), suomalainen musiikin maisteri, Sabrina ja Saarten tyttäret -yhtyeen perustaja.
Hr. Ms. De Zeven Provinciën (F802)

**Hr. Ms. De Zeven Provinciën** (runkonumero F802) on Alankomaiden kuninkaallisen laivaston De Zeven Provinciën -luokan ohjusfregatti.

## Valmistus

Alus tilattiin Royal Scheldeltä Vlissingenistä, missä köli laskettiin 1. syyskuuta 1998. Alus laskettiin vesille 8. huhtikuuta 2000 ja valmistui 26. huhtikuuta 2002.

## Palvelus
Alus on palveluksessa 2012.

## Lähteet
Rikkavuonankaali

**Rikkavuonankaali** (*Valerianella dentata*) on yksivuotinen virmajuurikasvi, jota esiintyy Euroopassa. Se on kuin rantavuonankaali (*Valerianella locusta*), mutta ylimpien lehtilapojen tyvi on hampainen tai liuskainen. Kukinto on mykerömäisiä osakukinto sisältävä kerrannaisviuhko. Kukinnon tukilehdet ovat suippoja ja samanpituisia kukinnon kanssa, vrt. rantavuonankaalilla tukilehdet pidempiä ja pitkulaisia. Teriöt ovat pieniä ja vaaleansinisiä.

## Lähteet
* Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

## Aiheesta muualla
*Kasviatlas: Rikkavuonankaali (''Valerianella dentata'')
*ITIS: ''Valerianella dentata'' 
*United States Department of Agriculture (USDA): ''Valerianella dentata''
Aino Salo

**Aino Sofia Salo** (10. heinäkuuta 1897 Lappeenranta – 4. tammikuuta 1992) oli suomalainen opettaja ja nuortenkirjailija.

Salo pääsi ylioppilaaksi 1917 ja valmistui filosofian kandidaatiksi 1929. Hän oli äidinkielen lehtorina Kotkan tyttölyseossa vuosina 1937–1944 ja 1945–1953 ja oli koulun rehtorina 1953–1961. 
__NOTOC__
## Teoksia
* *Karrin lapset: Romaani.* Otava, 1923.
* *Lemin naisten käsityöt*. Suomalaisen Kirjallisuuden Seura, 1930.
* *Juhannuslahja: Romaani.* Otava, 1942.

## Lähteet
* *Suomen kirjailijat.*
* 

### Viitteet
Luettelo Valakian hallitsijoista

**Valakia** (; ) oli historiallinen ruhtinaskunta nykyisen Romanian eteläosassa 1200-luvun lopulta vuoteen 1859. Ruhtinaskuntaa hallittiin aluksi Târgoviștesta, kunnes ruhtinas Gheorghe Ghika siirsi vuonna 1659 pääkaupungin Bukarestiin.

Nykyisin Valakia luetaan yhdeksi Romanian historiallisista alueista. Maantieteellisesti se rajoittuu etelässä, lännessä ja idässä Tonavaan sekä pohjoisessa Etelä-Karpaatteihin. Oltjoki jakaa Valakian kahteen osaan, Munteniaan eli Isoon-Valakiaan idässä ja Olteniaan eli Vähään-Valakiaan lännessä.

## Luettelo

## Lähteet
* 
* 
* 
* 
* 
* 
* 
* 
* 
* 
* 
### Viitteet
Suuri Turkin sota

**Suuri Turkin sota** (), myös **pyhän liigan sota** (), oli Euroopan valtioiden muodostaman pyhän liigan ja Osmanien valtakunnan välinen sota vuosina 1683–1699. Turkkilaiset kärsivät tappi
on johtaneesta Wienin piirityksestä vuonna 1683.

## Taustaa
Bohdan H’melnytskyin käymien sotien seurauksena Ukrainan kasakat liittoutuivat ottomaanien kanssa Venäjää vastaan. Kasakkapäällikkö Petro Dorošenko halusi irrottaa Ukrainan Puolasta ja liittää sen ottomaanien hallitsemaan Krimin kaanikuntaan. Buczaczin rauhansopimuksessa Puola luopui eduistaan Ukrainassa ja sitoutui maksamaan korvauksia sulttaanille.

## Sota

Muutaman vuoden kestäneen rauhan jälkeen Osmanien valtakunta hyökkäsi Habsburgien Itävaltaan. Turkkilaiset olivat melkein valloittaneet Wienin, mutta kristittyjen liittoumaa johtanut Juhana III Sobieski voitti turkkilaiset Wienin taistelussa. Tappio heikensi osmanien valtaa Kaakkois-Euroopassa.

### Pyhä liiga

Paavi Innocentius XI perusti Vuonna 1684 uuden pyhän liigan, joka käsitti Habsburgien Itävallan johtaman Pyhän saksalais-roomalaisen keisarikunnan, Puola-Liettuan sekä Venetsian tasavallan. Myös Moskovan Venäjä liittyi mukaan vuonna 1686. Mohácsin taistelussa vuonna 1687 osmanit kärsivät toisen murskaavan tappion. Turkkilaiset kuitenkin onnistuivat sotatoimissaan Puola-Liettuaa vastaan ja pystyivät säilyttämään Podolian hallussaan taistelujen aikana.

Moskovan Venäjän osallistuminen liigaan oli ensimmäinen kerta, kun maa virallisesti liittoutui eurooppalaisten valtioiden kanssa. Suuri Turkin sota merkitsi alkua sarjalle venäläis-turkkilaisia sotia, jotka jatkuivat pitkälle 1800-lukua. Krimin ja Azovin taistelut johtivat siihen, että Venäjä valtasi osmanien omistaman Azovin linnoituksen Mustanmeren itärannikolta.

Sodan murskaavin tappio osmaneille käytiin vuonna 1697 Zentassa. Pääosin Zentan taistelusta johtuen, mutta myös seuranneiden pienempien taistelujen (esim. Pidhaitsin taistelu 1698) jälkeen liiga voitti sodan vuonna 1699.

### Karlowitzin rauha
Osmanien valtakunta joutui allekirjoittamaan raskaan Karlowitzin rauhansopimuksen, jossa turkkilaiset menettivät alueita vastustajilleen.. Ottomaanit luovuttivat useimmat Unkarin, Transilvanian ja Slavonian alueensa Habsburgeille samalla, kun Podolia palasi Puolan omistukseen. Useimmat Dalmatian alueista siirtyivät Venetsialle, yhdessä Peloponnesoksen niemimaalla sijaitsevan Morean kaupungin kanssa. 1700-luvun alun sodissa osmanit valloittivat takaisin osia menettämistään alueista, kuten Azovin Moskovan Venäjältä ja Morean Venetsialta.

## Lähteet

## Aiheesta muualla
Iso-Britannia olympialaisissa

**Iso-Britannia** on yksi niistä neljästä maasta, jotka ovat osallistuneet kaikkiin olympialaisiin.

Nimestään huolimatta joukkue edustaa koko Yhdistynyttä kuningaskuntaa sekä sen erillisalueita (Jersey, Guernsey ja Mansaari) ja merentakaisia alueita lukuun ottamatta Bermudaa, Brittiläisiä Neitsytsaaria ja Caymansaaria, jotka osallistuvat olympialaisiin omilla joukkueillaan. Vaikka Irlannin olympiakomitea edustaa koko Irlannin saarta,  pohjoisirlantilaiset urheilijat saavat valita itse, osallistuvatko he olympiakisoihin Ison-Britannian vai Irlannin joukkueessa.

Monista muista maista poiketen Yhdistynyt kuningaskunta ei maksa rahallista korvausta olympiamitaleita voittaneille urheilijoille sen mukaan, onko mitali pronssinen, hopeinen tai kultainen. Sen sijaan maa myöntää mitaleita voittaneille stipendejä, jotka on tarkoitettu harjoitteluun ja kilpailuun.

## Saavutetut mitalit
### [[Kesäolympialaiset|Kesäolympialaisista]]

### [[Talviolympialaiset|Talviolympialaisista]]

## Lähteet

## Aiheesta muualla
* http://www.teamgb.com/
Kaarina Lönn

**Alma Kaarina Vaher** (sukunimi vuoteen 1935 *Lönn*, 8. lokakuuta 1896 Jyväskylä – 23. elokuuta 1992 Helsinki) oli suomalainen runoilija. Hän syntyi sokeana, mutta lapsena tehty silmäleikkaus antoi hänelle kohtalaisen heikon näkökyvyn. Hän kirjoitti ylioppilaaksi vuonna 1917. Sen jälkeen hän kävi Jyväskylän seminaarin ja täydensi opintojaan Helsingin yliopistossa. Työuransa hän teki Helsingin sokeainkoulun opettajana vuosina 1928–1963.

Vaher oli arkkitehti Wivi Lönnin veljentytär.

## Teoksia
Nimellä *Kaarina Lönn*:
* *Aamunkoissa*. Gummerus 1919
Nimellä *Kaarina Vaher*:
* *Nuoret runoilijat* ; runoantologiassa mukana Kaarina Vaher, Katri Vala, Onni Halla, Yrjö Jylhä, Arvi Kivimaa, Olavi Lauri (Olavi Paavolainen), Johan Edvard Leppäkoski, P. Mustapää (Martti Haavio) ja Ilmari Pimiä. WSOY 1924

## Lähteet
* 

### Viitteet
Iso-Britannia talviolympialaisissa 2002

**Iso-Britannia** osallistui Salt Lake Cityn talviolympialaisiin 2002. Maa saavutti yhden kultamitalin ja yhden pronssimitalin. Mitalitilastossa Iso-Britannia sijoittui 18:nneksi. Lisäksi alppihiihtäjä Alain Baxterin voittama pronssimitali hylättiin hänen jäätyään kiinni dopingista. 

## Mitalistit

## Lähteet

* http://www.sports-reference.com/olympics/countries/GBR/winter/2002/
HMS Norfolk (F230)

**HMS Norfolk** (viirinumero F230)  oli Britannian kuninkaallisen laivaston tyypin 23 fregatti.

## Valmistus

Alus tilattiin 29. lokakuuta 1984 Scotstounista Yarrow Shipbuildersilta, missä köli laskettiin 14. joulukuuta 1985. Alus laskettiin vesille 10. heinäkuuta 1987 ja otettiin palvelukseen 1. kesäkuuta 1990.

## Palvelus

Alus myytiin 2005 Chilelle, minkä jälkeen se huollettiin Portsmouthissa ennen luovutusta. Chile liitti sen laivastoonsa 2008  nimellä *Almirante Cochrane*.

Chilen laivasto tilasi toukokuussa 2017 aluksen modernisoinnin, joka valmistui lokakuussa 2019. ASMARin kanadalaisen Lockheed Martin Canadan kanssa toteuttamassa modernisoinnissa alukselle asennettiin CMS 330 taistelunjohtojärjestelmä, joka oli asennettu aiemmin Kanadan laivaston Halifax-luokan aluksille. Järjestelmään liitettiin Hensoldt TRS-4D monitoimitutka ja Sea Captor -ilmatorjuntaohjukset. Lisäksi alukselle asennettiin Link16 ja Link22 viestijärjestelmät.

## Lähteet

*
*
*
*

### Viitteet
Kansainvälinen romanipäivä

**Kansainvälistä romanipäivää,** aiemmin nimellä **romanien kansallispäivä,** vietetään vuosittain 8. huhtikuuta. Vuonna 1971 Lontoossa pidettiin ensimmäinen kansainvälinen romanikongressi ja hyväksyttiin romanien lippu. Kongressin avajaispäivää on vuodesta 1990 vietetty romanien kansallispäivänä. 

Suomessa Helsingin yliopiston almanakkatoimisto hyväksyi vuonna 2012 romanien kansallispäivän 8. huhtikuuta mukaan almanakkaan vuodesta 2014 alkaen. Vuonna 2024 almanakkatoimisto päivitti päivän nimen Romaniasiain neuvottelukunnan suosittelemaan muotoon kansainväliseksi romanipäiväksi. Suomessa päivä on suositeltu liputuspäivä. Tällöin valtion virastot ja laitokset liputtavat Suomen lipulla ja jos lipputankoja on useampia, niin voi liputtaa romanien lipulla Suomen lipun rinnalla.

## Katso myös

* Maailman romanikielen päivä

## Lähteet

## Aiheesta muualla
* 
* 
*
Phyllis Johnson

**Phyllis Wyatt Johnson** (o. s. Squire, 8. joulukuuta 1886 Royal Tunbridge Wells &ndash; 2. joulukuuta 1967 Tonbridge) oli brittiläinen taitoluistelija ja olympiamitalisti. 

Squire voitti Englannissa paikallisia kilpailuja vuosina 1902&ndash;1904 ja meni 18-vuotiaana naimisiin hiilikaivoksen omistaneen James Johnsonin kanssa. Pari luisteli yhdessä ja voitti Lontoon olympialaisissa 1908 hopeamitalin. Samana vuonna he myös saavuttivat MM-kilpailuissa hopeamitalin, jonka pari kirkasti kullaksi 1909. Johnson voitti MM-kilpailuissa miehensä kanssa vielä yhden pronssisen ja yhden kultaisen mitalin. 

Avioparin yhteisen luistelu-uran katkaisivat Jamesin terveysvaikeudet, mutta Phyllis jatkoi vielä. Hän voitti yksinluistelussa kolme MM-mitalia ja otti pariluistelussa kumppanikseen Basil Williamsin. Johnson ja Williams kilpailivat vuoden 1920 olympialaisissa ja voittivat pronssia, jonka lisäksi Johnson sijoittui yksinluistelussa neljänneksi. James Johnsonin kuoleman jälkeen Phyllis meni uusiin naimisiin ja eli 80-vuotiaaksi asti.

## Lähteet
James Johnson (taitoluistelija)

**James Henry Johnson** (1874 &ndash; 15. marraskuuta 1921 Paddington) oli brittiläinen taitoluistelija ja olympiamitalisti. 

Johnson tuli perheestä, joka oli rikastunut hiilikaivostoiminnalla ja pystyi omistamaan paljon aikaa luistelemiselle. Hän oli naimisissa Phyllis Johnsonin kanssa, ja pari luisteli yhdessä useissa arvokilpailuissa. He voittivat vuonna 1908 hopeaa sekä olympia- että MM-kisoista ja saivat seuraavana vuonna maailmanmestaruuskultaa. Johnsonit voittivat MM-kilpailuissa vielä pronssia 1910 ja kultaa 1912, mutta Jamesin huono terveydentila esti häntä jatkamasta uraansa. Myös yksinluistelussa kohtuullisesti menestynyt Johnson kuoli vain 46 vuoden iässä 1921.

## Lähteet
HMS Marlborough (F233)

**HMS Marlborough** (viirinumero F233)  oli Britannian kuninkaallisen laivaston tyypin 23 fregatti.

## Valmistus

Alus tilattiin 15. heinäkuuta 1986 Swan Hunterilta, missä köli laskettiin 22. lokakuuta 1987. Alus laskettiin vesille 21. tammikuuta 1989 ja otettiin palvelukseen 14. kesäkuuta 1991.

## Palvelus

Alus myytiin 2005 Chilelle, joka liitti sen laivastoonsa 2008  nimellä *Almirante Condell*. Alus saapui Valparaisoon 21. lokakuuta.

## Lähteet

*
*
*

### Viitteet
Eero Eräsaari

**Eero Johannes Eräsaari**  (22. toukokuuta 1920 Viitasaari – 20. elokuuta 2016 Helsinki) oli suomalainen eversti. 

## Henkilöhistoria ja sotilasura
Eräsaaren vanhemmat olivat opettaja Väinö Eräsaari ja Ida Hämeenaho. Hänen puolisonsa vuodesta 1944 oli Heli Pitkäpaasi (k. 1996). Eräsaari tuli ylioppilaaksi Oulun lyseosta 1939 ja suoritti varusmiespalveluksensa Keski-Suomen rykmentissä Kouvolassa 1940. 

Jatkosodassa Eräsaari toimi 2. Jääkäriprikaatin Jääkäripataljoona 7:n joukkueenjohtajana ja komppanianpäällikkönä, lyhyen aikaa Jalkaväkirykmentti 56:ssa ja komppanianpäällikkönä Jääkäripataljoona 5:ssä vuoteen 1944 asti. Eräsaari suoritti Kadettikoulu 27. kadettikurssin 1943–1944. Lapin sodassa Eräsaari toimi nuorempana upseerina ja komppanianpäällikkönä Jääkäripataljoona 5:ssä ja Jääkäripataljoona 4:ssä. Eräsaari haavoittui jatkosodassa kolme kertaa, Ristisalmella ja Mundjärvellä 1941 ja Talissa 1944.

Sotien jälkeen Eräsaari toimi Jääkäripataljoona 4:ssä  eli Hämeen jääkäripataljoonassa komppanian päällikkönä ja koulutusupseerina, Taistelukoululla hän suoritti kapteenikurssin 1947 ja Sotakorkeakoulun yleisesikuntaupseerikurssin 1951–1952. Kevyen prikaatin aliupseerikoulun johtajana Eräsaari toimi 1950,  Panssariprikaatin koulutus- ja järjestelyupseerina 1953, Panssarikoulun koulutusupseerina 1954, Pääesikunnan jalkaväkitoimiston toimistoupseerina ja toimistoesiupseerina 1955–1957, Sotakorkeakoulun taktiikan opettajana 1958–1961, Panssarivaunupataljoonan komentajana 1961–1965, Pääesikunnan jalkaväkitoimiston päällikkönä 1965–1966, Aliupseerikoulun johtajana 1966–1971 ja Pohjan prikaatin komentajana Leo Saressalon jälkeen vuodesta 1971 vuoteen 1975, jolloin hän erosi vakinaisesta palveluksesta. 

Eräsaari ylennettiin vänrikiksi 1940, luutnantiksi 1941, kapteeniksi 1954, majuriksi 1955, everstiluutnantiksi 1961 ja everstiksi 1966.  

## Julkaisutoiminta
Eräsaari toimi *[[Kansa taisteli|Kansa taisteli – Miehet kertovat]]* -lehden päätoimittajana kymmenen vuotta, 1976–1986.  Tähän työhön liittyen hän toimitti teokset:
* *KANSA taisteli – miehet kertovat: Muistojen kirja*. Koonnut Eero Eräsaari. Sanomaprint, 1987.   
* *KANSA taisteli – miehet kertovat: Kohtalon vuodet*. Koonnut Eero Eräsaari. Sanomaprint, 1988.  
* *KANSA taisteli – miehet kertovat: Isänmaa pelastui*. Koonnut Eero Eräsaari. Sanomaprint, 1990.  

Eräsaari oli myös *Panssari*-lehden päätoimittaja 1953–1954 ja 1961–1965.

## Lähteet
Kalastuksenvalvoja

**Kalastuksenvalvoja** on koulutuksen saanut julkista valtaa käyttävä henkilö, jonka vesialueen omistaja on valtuuttanut valvomaan oman vesialueensa kalastusta. Suomessa ELY-keskus hyväksyy koulutuksen saaneet hyvämaineiset ja tehtävään soveltuvat henkilöt kalastuksenvalvojiksi. Valtion mailla kalastuksen valvontaa suorittavat Metsähallituksen erätarkastajat ja erävalvojat.

Vaatimus koulutuksesta tuli kalastuslakiin vuonna 2012, ja siinä pääpaino on lain ja asetuksen tuntemisessa. Laki astui voimaan 4. huhtikuuta 2012, ja kalastuslain täytäntöönpanoasetus 5. huhtikuuta 2012. 

Kalastuksenvalvoja voi pysäyttää kalastukseen käytettävän vesikulkuneuvon ja tarkistaa kalastajien henkilöllisyyden. Valvojalla on oikeus takavarikoida kalastusvälineet ja kalasaalis, jos henkilöillä ei ole asianmukaista lupaa kalastamiseen kyseisellä vesialueella, kuten vesialueen omistajan pyydysmerkkejä tai valtion kalastonhoitomaksun  suorittamisesta kuittia.

## Lähteet
*Kalanpyydysten merkintä uudistui ja kalastuksenvalvojille viranomaisen järjestämä koe, Ely-keskus 
*Kalastusasetus MMM 
*Kalastusasetus, Finlex 2012
*Kalastuslaki, Finlex 2012
### Viitteet
HMS Grafton (F80)

**HMS Grafton** (viirinumero F80)  oli Britannian kuninkaallisen laivaston tyypin 23 fregatti.

## Valmistus

Alus tilattiin 23. tammikuuta 1992 Yarrow Shipbuildersilta, missä köli laskettiin 13. toukokuuta 1993. Alus laskettiin vesille 3. joulukuuta 1994 ja otettiin palvelukseen 29. toukokuuta 1997.

## Palvelus

Alus myytiin 2005 Chilelle, joka liitti sen laivastoonsa 2008  nimellä *Almirante Lynch*.

## Lähteet

*
*
*

### Viitteet
Le Maître d’école

**Le Maître d’école** on ranskalaisen Claude Berrin ohjaama kouluaiheinen komediaelokuva vuodelta 1981.

## Rooleissa

## Aiheesta muualla
*
James Johnson

**James Johnson** voi viitata ainakin seuraaviin: 

* James P. Johnson, yhdysvaltalainen jazzpianisti ja säveltäjä
* J. J. Johnson, yhdysvaltalainen jazzpianisti
* Rick James (oik. James Johnson), yhdysvaltalainen laulaja ja basisti
* James "Jimmy" Johnson, yhdysvaltalainen amerikkalaisen jalkapallon valmentaja
* James Johnson, brittiläinen taitoluistelija
* James B. Johnson, yhdysvaltalainen scifi-kirjailija
* James Weldon Johnson, yhdysvaltalainen kirjailija, poliitikko ja kansalaisoikeusaktivisti
* Jamey Johnson, yhdysvaltalainen country-muusikko
* James "Stump" Johnson, yhdysvaltalainen blues-muusikko
* Johnnie Johnson, brittiläinen toisen maailmansodan lentäjä
* James Johnson (s. 1774), yhdysvaltalainen Kentuckyn osavaltiossa vaikuttanut poliitikko
* James Johnson (s. 1811), yhdysvaltalainen Georgian osavaltiossa vaikuttanut poliitikko
* James A. Johnson (s. 1829), yhdysvaltalainen poliitikko
* James A. Johnson (s. 1943), yhdysvaltalainen poliitikko
* James Hutchins Johnson, yhdysvaltalainen New Hampshiren osavaltiossa vaikuttanut poliitikko
* James Leeper Johnson, yhdysvaltalainen Kentuckyn osavaltiossa vaikuttanut poliitikko
* James Paul Johnson, yhdysvaltalainen Coloradon osavaltiossa vaikuttanut poliitikko
* Jim Johnson (s. 1983), yhdysvaltalainen baseballpelaaja
* James Johnson, yhdysvaltalainen koripalloilija
* James Johnson, yhdysvaltalainen painija
Dirk Verbeuren

**Dirk Verbeuren** (s. 1975 Wilrijk, Antwerpen) on belgialainen heavy metal -rumpali, joka tunnetaan parhaiten ruotsalaisen melodisen death metalin yhtyeen Soilworkin entisenä rumpalina. Lisäksi hän on soittanut ranskalaisessa teknisen death metalin yhtyeessä Scarve.

Heinäkuussa 2016 Megadeth ilmoitti, että Dirk Verbeuren ylennetään kiertuerumpalista yhtyeen vakituiseksi jäseneksi.

## Diskografia
;Artsonic
* 

;Scarve
* 
* 
* 
* 

;Phazm
* 

;Soilwork
* 
* 
* 
* 
* 

;Megadeth
* 
* 

;Vierailijana
* Aborted – 
* Sybreed – 
* Warrel Dane – 
* One-Way Mirror – 
* The Devin Townsend Project – 
*Darkride - Weight Of The World (2019)

## Lähteet

## Aiheesta muualla
*
James Johnson (painija)

**James Evan Johnson** (s. 7. huhtikuuta 1954 Cokato) on yhdysvaltalainen entinen kreikkalais-roomalaisen tyylin painija. Hänen seuransa oli saintpaulilainen Minnesota Golden Gophers. 

Johnson osallistui Montréalin olympialaisissa 1976 alle 90-kiloisten sarjaan, jossa hän sijoittui jaetulle seitsemännelle tilalle. Hän voitti Pan-Amerikan kisoissa hopeaa 1991 alle 100 kilon painoluokassa ja oli samassa sarjassa MM-kilpailuissa viides 1993. Johnson sijoittui viidenneksitoista vuoden 1994 MM-kisoissa. 

## Lähteet

* Johnsonin profiili sports-reference.com -sivustolla
Seneslau

**Seneslau**, joka tunnetaan myös nimellä **Seneslav** tai **Stănislau**, oli Valakian *[[voivodi]]*. Hänet mainitaan ensimmäisen kerran asiakirjassa, jonka on myöntänyt kuningas Béla IV 2. heinäkuuta 1247. Asiakirjassa myönnettiin alueita Baanaatista ja Unkarista Johanniitain ritarikunnalle. Asiakirjan mukaan kuningas sai alueita Oltjoen länsipuolelta, lukuun ottamatta *voivodi* Seneslaun alueita.

Sesaslaun voivodi kuntaan kuului keski- ja eteläinen Muntenia, mikä tarkoitti käytännössä Argeș- ja Dâmbovițajokien varrella olevia alueita. Romanialaisen historioitsijan Ioan Aurel Popin mukaan Seneslau oli verrattain autonominen Unkarin kuninkaasta.

## Katso myös
* Luettelo Valakian hallitsijoista
* Valakia

## Lähteet
* 
* 
* 
* 

### Viitteet
Wallius

**Wallius** ja **Vallius** viittaavat muun muassa seuraaviin:

*Wallius, suomalainen hitsauskonemerkki

## Sukunimi
*Adam Wallius (1832–1909), suomalainen seppä ja ilmailun pioneeri
*Kalle Wallius (s. 2003), suomalainen jalkapalloilija
*Ossi Wallius (s. 1945), suomalainen toimittaja, mediatuottaja, viestinnän kouluttaja ja valokuvaaja
*Seija Wallius, ent. *Wallius-Kokkonen* (s. 1941), suomalainen radiotoimittaja, tiedonjulkistamisen valtionpalkinnon saaja 1974
*Timo Wallius (s. 1964), suomalainen jääpalloilija.
Koltajärvi

**Koltajärvi** () on nelisen kilometriä pitkä järvi Pohjois-Norjassa Omasvuonon kunnassa. Järven pinnankorkeus on 489 metriä merenpinnasta.

Länsipäästä lähtee lasku-uoma kohti Singalanjokea (), joka laskee Isoonvuonoon. Suomen Matkailijayhdistyksen matkareittikuvauksessa mainitaan myös vähäisempi lasku-uoma kaakkoon Kuokkimajärveen (nyk. maastokartassa Kuohkimajärvi) ja edelleen Kilpisjärveen. Lasku-uoma Kilpisjärveen mainitaan myös ''Tietosanakirjassa'' nimellä *Rajajoki* (*Radjejohka*). Nykyisessäkin Suomen vesistöaluejaossa Koltajärvi on merkitty jakautumaan Tornionjoen vesistön ja Singalanjoen vesistön valuma-alueiden kesken.

Pienellä tekosaarella Koltajärven itäpäässä sijaitsee Suomen, Ruotsin ja Norjan yhteinen Kolmen valtakunnan rajapyykki. Koltajärvi ulottuu siis myös Suomen ja Ruotsin puolelle joitain kymmeniä metrejä.

## Lähteet
Major League Baseball -kausi 1893

**Major League Baseball -kausi 1893** käsitti ainoastaan National Leaguen, virallisesti *National League and American Association*. Joukkueita liigassa oli 12. 

## National League

## Aiheesta muualla

* Baseball almanakka - National League 1893